Krídlovec ohnivý

Krídlovec ohnivý alebo pterois ohnivý alebo (nesprávne – vplyvom češtiny) perutýn/perutín ohnivý (lat. Pterois volitans) je druh ryby z čeľade skorpénovité.

Je to veľmi známa, obľúbená, ale taktiež obávaná morská ryba. Svoju popularitu si získala najmä vďaka atraktívnemu zovňajšku. Disponuje aj jedom, ktorý má identické zloženie ako jed kobry. V prírode táto dravá ryba obýva 50-metrové hĺbky, ale aj pobrežné lokality. 

Dospelý dorastá do dĺžky 35 cm. Jeho telo je pomerne zavalité, uspôsobené pomalému a rozvážnemu pohybu. Všetky jeho plutvy sú výrazne predĺžené a majú charakteristické usporiadanie. Dravému spôsobu života zodpovedá veľká tlama, ktorou krídlovce lapajú živé ryby a mäkkýše. Klenba hlavy vytvára v oblasti očí nadočnicové výrastky v tvare typických rožkov. Nemenej nápadné je samostatné zafarbenie, pri ktorom biele základné sfarbenie pretínajú nepravidelné červenohnedé zvislé prúžky.

 Iné projekty  


Kategória:Ropušnicovité